rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৮:২৬, ২১ এপ্রিল ২০২৩ (ইউটিসি) কাজল আরেফিন অমি   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নয়, টিভি চ্যানেলের ধারাবাহিক নাটকের প্রমোশনাল সংবাদ প্রচারকে তথ্যসূত্র হিসেবে ব্যবহার হচ্ছে। বি.দ্র. আমি ধারা জানিনা, আমাকে ধারা গুলো শেখাতে  পারেন। Nazrul Islam Nahid (আলাপ) ১৬:৪৭, ৮ এপ্রিল ২০২৩ (ইউটিসি)  WP:GNG ও WP:পরিচালক পূরণ করে না।  ব্যক্তি তার বিষয়ে গুরুত্বপূর্ণ ব্যক্তি বলে বিবেচিত নন এবং তার কর্মকাণ্ড সতীর্থ বা উত্তরাধিকার দ্বারা ব্যাপকভাবে উদ্ধৃত হয় নি।  ব্যক্তি উল্লেখযোগ্য কোন নতুন ধারণা, তত্ত্ব বা পদ্ধতির প্রণেতা হিসেবে বিবেচিত নন।  ব্যক্তির কাজ - (ক) গুরুত্বপূর্ণ স্মৃতিসৌধরূপে স্থান পায় নি, (খ) গুরুত্বপূর্ণ প্রদর্শনীর অংশ হয় নি, (গ) উল্লেখযোগ্যভাবে সমালোচনামূলক মনোযোগ আকর্ষণ করে নি, অথবা (ঘ) উল্লেখযোগ্য গ্যালারি অথবা জাদুঘরের স্থায়ী সংগ্রহশালায় তার কর্ম স্থান করে নি।  তিনি শুধুমাত্র একটি টেলিভিশন ধারাবাহিকের কারণে পরিচিতি পেয়েছেন, যে সম্পর্কে আলাদা নিবন্ধ রয়েছে। চাইলে সে নিবন্ধে পুননির্দেশ করা যেতে পারে। ~মহীন (আলাপ) ১১:১৬, ১২ এপ্রিল ২০২৩ (ইউটিসি)   প্রস্তাবনা অনুসারে। → Tanbiruzzaman 💬 ১৭:৩১, ২১ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তাকাশি তোজো একজন জাপানি মিশ্র মার্শাল আর্টস শিল্পী।    মিশ্র মার্শাল আর্ট রেকর্ড   |- | ড্র | align=center| ০-২-৩ | তোমোনোরি ওহারা | ড্র | শুটো - শুটো |  | align=center| ৪ | align=center| ৩:০০ | টোকিও, জাপান |  |- | হার | align=center| ০-২-২ | ইয়াসুতো সেকিশিমা | সাবমিশন (আর্মবার) | শুটো - শুটো |  | align=center| ২ | align=center| ০:০০ | টোকিও, জাপান |  |- | ড্র | align=center| ০-১-২ | সাতোশি হোনমা | সাবমিশন (আর্মবার) | শুটো - শুটো |  | align=center| ১ | align=center| ০:০০ | টোকিও, জাপান |  |- | হার | align=center| ০-১-১ | যুজি ইতো | সাবমিশন (কিমুরা) | শুটো - শুটো |  | align=center| ৩ | align=center| ০:০০ | টোকিও, জাপান |  |- | ড্র | align=center| ০-০-১ | মানাবু ইয়ামাদা | ড্র | শুটো - শুটো |  | align=center| ৩ | align=center| ৩:০০ | টোকিও, জাপান |    আরো দেখুন    পুরুষ মিশ্র মার্শাল আর্টস শিল্পীদের তালিকা   তথ্যসূত্র    বহিঃসংযোগ      মিশ্র মার্শাল আর্টস ডট কমে তাকাশি তোজো  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ মিশ্র মার্শাল আর্টস শিল্পী
হ্যারল্ড জন অ্যাভারি রাসেল (; ১৪ জানুয়ারি ১৯১৪ - ২৯ জানুয়ারি ২০০২) একজন মার্কিন অভিনেতা ও দ্বিতীয় বিশ্বযুদ্ধের সেনা। সেনাবাহিনীতে থাকাকালীন হাত হারানোর পর রাসেল মহাকাব্যিক নাট্যধর্মী দ্য বেস্ট ইয়ার্স অব আওয়ার লাইভস (১৯৪৬) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তিনি অভিনয়ের জন্য অস্কার বিজয়ী প্রথম অপেশাদার অভিনেতা এবং পুরস্কার বিক্রয় করা প্রথম অস্কার বিজয়ী।   প্রারম্ভিক জীবন  হ্যারল্ড রাসেল ১৯১৪ সালের ১৪ই জানুয়ারি কানাডার নোভা স্কোশিয়ার নর্থ সিডনিতে জন্মগ্রহণ করেন।  ১৯২০ সালে তার পিতার মৃত্যুর পর ১৯২১ সালে তিনি তার পরিবারের সাথে মার্কিন যুক্তরাষ্ট্রের ম্যাসাচুসেটসের পাড়ি জমান।  ১৯৪১ সালের ৭ই ডিসেম্বর পার্ল হারবার আক্রমণের সময় তিনি ম্যাসাচুসেটসের কেমব্রিজে বসবাস করতেন এবং খাবারের বাজারে কাজ করতেন। ১৯৪৯ সালের আত্মজীবনী ভিক্টরি ইন মাই হ্যান্ডস-এ তিনি লিখেন যে তিনি মার্কিন যুক্তরাষ্ট্রের সেনাবাহিনীতে যোগ দিতে যান কারণ তিনি নিজেকে ব্যর্থ বলে মনে করেন।  ১৯৪৪ সালের ৬ই জুন নর্থ ক্যারোলাইনার ক্যাম্প ম্যাকলে মার্কিন যুক্তরাষ্ট্রের ১৩তম এয়ারবোর্ন ডিভিশনে সেনা প্রশিক্ষক হিসেবে প্রশিক্ষণ প্রদানকালে তার হাতে থাকা টিএনটি বিস্ফোরকগুলো একটি ত্রুটিপূর্ণ ফিউজের মাধ্যমে বিস্ফোরিত হয়। হ্যারল্ড এই বিস্ফোরণে তার দুটি হাত হারান এবং তাকে হাতের কাজ করার জন্য দুটি হুক দেওয়া হয়। সুস্থ্য হওয়ার পর বস্টন বিশ্ববিদ্যালয়ে অধ্যয়নকালে তাকে ডায়েরি অব আ সার্জেন্ট চলচ্চিত্রে দেখা যায়।  চলচ্চিত্রের তালিকা  বছর শিরোনাম চরিত্র টীকা  ১৯৪৫ ডায়েরি অব আ সার্জেন্ট স্বয়ং মার্কিন যুক্তরাষ্ট্রের যুদ্ধ বিভাগে দাপ্তরিক চলচ্চিত্র ১৯৪৬ দ্য বেস্ট ইয়ার্স অব আওয়ার লাইভস হোমার প্যারিশ শ্রেষ্ঠ পার্শ্ব অভিনেতা বিভাগে একাডেমি পুরস্কারএকাডেমি সম্মানসূচক পুরস্কারগোল্ডেন গ্লোব – অপেশাদার অভিনয়ের জন্য বিশেষ পুরস্কার ১৯৮০ ইনসাইড মুভস উইংস ১৯৮১ ট্র্যাপার জন, এম.ডি. লিপ হপকিন্স টিভি পর্ব – "দ্য ডেজ অব ওয়াইন অ্যান্ড লিও"ওরফে: "হ্যারল্ড রাসেল স্টোরি" ১৯৮৯ চায়না বিচ আঙ্কল কোনাল টিভি পর্ব – "দ্য ওয়ার্ল্ড, পিটিএস. ১ ও ২" ১৯৯৭ ডগটাউন ব্লেসড উইলিয়াম সর্বশেষ চলচ্চিত্র   তথ্যসূত্র    বহিঃসংযোগ       বিষয়শ্রেণী:১৯১৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:স্কটিশ বংশোদ্ভূত কানাডীয় ব্যক্তি বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:দ্বিতীয় বিশ্বযুদ্ধে মার্কিন যুক্তরাষ্ট্রের সেনা কর্মকর্তা বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:মার্কিন যুক্তরাষ্ট্র সেনাবাহিনীর সৈন্য বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:একাডেমি সম্মানসূচক পুরস্কার বিজয়ী
থাম্ব|ক্লেটন সেন্টারের বৃহৎ ঘর ক্লেটন সেন্টার () মার্কিন যুক্তরাষ্ট্রের আইওয়া অঙ্গরাজ্যের ক্লেটন কাউন্টিতে অবস্থিত একটি ইউনিকর্পোরেটেড সম্প্রদায়। এই এলাকা এলকাডার থেকে প্রায় পাঁচ মাইল পূর্বে একটি জার্মান উপনিবেশ কর্তৃক গোড়াপত্তন করা হয়। ১৮৮৫ সালের এপ্রিলে, লুইস ব্রুকম্যান কর্তৃক এই জমি পরিমাপ করা হয়, যিনি "ধারা ৮-এর দক্ষিণ-পূর্ব কোয়ার্টার, পৌরসভা ৯৩ উত্তর, পরিসীমা ৩ পশ্চিম" অবস্থান হিসাবে এটি প্রতিষ্ঠিত করেন। এরপর ১৮৫৭ সালের ২৭ জুন ফ্রেড হার্টমান কর্তৃক ক্লেটন সেন্টার তৈরী করা হয়।  তথ্যসূত্র  বিষয়শ্রেণী:ক্লেটন সেন্টার, আইওয়ায় ইউনিকর্পোরেটেড সম্প্রদায় বিষয়শ্রেণী:আইওয়ায় ইউনিকর্পোরেটেড সম্প্রদায়
মিশ্র স্নায়ু হল এমন কোনো স্নায়ু যাতে একই সাথে সংবেদী (অন্তর্বাহী স্নায়ু) এবং চালক (বহির্বাহী) স্নায়ু তন্তু থাকে। সুষুম্না স্নায়ুর ৩১ জোড়াই মিশ্র স্নায়ু। বারোটি ক্র্যানিয়াল স্নায়ুর মধ্যে চারটি – V, VII, IX এবং X হল মিশ্র স্নায়ু।   উদাহরণ   সুষুম্না স্নায়ু সুষুম্না স্নায়ুর ৩১ জোড়াই মিশ্র।  ৮টি  সার্ভিকাল স্নায়ু  ১২টি থোরাসিক স্নায়ু  ৫টি  লাম্বার স্নায়ু  ৫টি  স্যাক্রাল স্নায়ু  ১টি  কক্সিজিয়াল স্নায়ু   ক্র্যানিয়াল স্নায়ু  ক্র্যানিয়াল স্নায়ুগুলির মধ্যে চারটি হল মিশ্র স্নায়ু।   ট্রাইজেমিনাল স্নায়ু (CN V)  ফেসিয়াল স্নায়ু (CN VII)  গ্লসোফ্যারিনজিয়াল স্নায়ু (CN IX)  ভেগাস স্নায়ু (CN X)   তথ্যসূত্র   বিষয়শ্রেণী:স্নায়ুকোষ বিষয়শ্রেণী:সুষুম্নাকাণ্ড বিষয়শ্রেণী:ক্র্যানিয়াল স্নায়ু
কাজী হাবিবুল আউয়াল (জন্ম: ২১ জানুয়ারি ১৯৫৬) বাংলাদেশের ত্রয়োদশ প্রধান নির্বাচন কমিশনার ছিলেন। তিনি ইতিপূর্বে প্রতিরক্ষা মন্ত্রণালয়ের সিনিয়র সচিব হিসাবে দায়িত্ব পালন করেছেন।   প্রারম্ভিক জীবন  কাজী হাবিবুল আউয়াল ১৯৫৬ সালের ২১ জানুয়ারি পিতার কর্মস্থল কুমিল্লায় জন্মগ্রহণ করেন। তার পৈত্রিক নিবাস চট্টগ্রাম জেলার সন্দ্বীপের সারিকাইত ইউনিয়নের সারিকাইত গ্রামে। তার পিতা কাজী আবদুল আউয়াল কারা উপমহাপরিদর্শক (ডিআইজি প্রিজন্স) ও ঢাকা কেন্দ্রীয় কারাগারে জাতীয় চার নেতা হত্যা মামলার বাদী ছিলেন। তার মাতা বেগম নাফিসা খাতুন।  ১৯৭২ সালে খুলনার সেন্ট জোসেফ’স হাই স্কুল থেকে মাধ্যমিক এবং ১৯৭৪ সালে ঢাকা কলেজ থেকে উচ্চমাধ্যমিক পাস করে পরে ঢাকা বিশ্ববিদ্যালয় থেকে ১৯৭৬ সালে এল এল.বি (অনার্স) ও ১৯৭৮ সালে এলএলএম ডিগ্রি অর্জন করেন। বাংলাদেশ বার কাউন্সিল থেকে সনদ পান ১৯৮০ সালে এবং সে বছর ঢাকা জেলা বার অ্যাসোসিয়েশনের সদস্য হন।   কর্মজীবন  কাজী হাবিবুল আউয়াল বিসিএস ১৯৮১ ব্যাচের বিচার ক্যাডারে যোগদান করেন। কর্মজীবন শুরু করেন উপজেলা মুন্সেফ হিসেবে। তিনি প্রেষণে সহকারী সচিব ও উপ সচিব হিসেবে আইন মন্ত্রণালয়ে দায়িত্ব পালন করেছেন।  ১৯৯৭ সালে তিনি জেলা ও দায়রা জজ হিসেবে পদোন্নতি পান। ২০০০ সালে তিনি আইন মন্ত্রণালয়ে যুগ্ম সচিব হিসেবে দায়িত্ব নেন। তিনি ২০০৪ সালে অতিরিক্ত সচিব হিসেবে পদোন্নতি লাভ করেন। ২০০৭ সালের ২৮ জুন তিনি আইন মন্ত্রণালয়ের সচিব হিসেবে পদোন্নতি পান। সেখান থেকে তাকে রাষ্ট্রপতির ১০ শতাংশ কোটায় ২০০৯ সালের ১৭ ডিসেম্বর পর্যন্ত আইন মন্ত্রণালয়ে দায়িত্ব পালনের পর ২০১০ সালের ২৪ এপ্রিল তাকে ধর্ম মন্ত্রণালয়ের সচিব করা হয়। পরে ২০১৪ সালের ১৮ জুন তার চাকরির মেয়াদ এক বছর বাড়ায় সরকার।  ২০১৫ সালের ১৭ জানুয়ারি অবসরোত্তর ছুটিতে (পিআরএল) যাওয়ার কথা ছিল হাবিবুল আউয়ালের। কিন্তু ২০১৫ সালের ২১ জানুয়ারি পিআরএল বাতিল করে তাকে প্রতিরক্ষা মন্ত্রণালয়ের সিনিয়র সচিব হিসেবে এক বছরের চুক্তিতে নিয়োগ দেয় সরকার। পরে সেই চুক্তির মেয়াদ আরো এক বছর বাড়ানো হয়। তিনি ২০১৭ সালে জ্যেষ্ঠ সচিব হিসেবে অবসরগ্রহণ করেন। সরকারি চাকরি থেকে পরিপূর্ণ অবসরে যাওয়ার পর তিনি ব্র্যাক বিশ্ববিদ্যালয়ে অধ্যাপনা করেছেন।   সমালোচনা  কাজী হাবিবুল আউয়াল আইন মন্ত্রণালয়ের লিগ্যাল অ্যান্ড ড্রাফটিং শাখার অতিরিক্ত সচিবের দায়িত্ব পাওয়ার পর বিচারপতি শাহ আবু নাঈম মমিনুর রহমান ও বিচারপতি শহিদুল ইসলামের আদালত এক রায়ে তার নিয়োগ অবৈধ ঘোষণা করে ২০১০ সালে রায় দেন। তাছাড়াও সচিব থাকা অবস্থায় বিধিবহির্ভূতভাবে দুই বিচারককে অবসরে পাঠানোর ঘটনায় সংসদীয় কমিটি তাকে তলব করলে তিনি ঘটনার দায় নিয়ে ক্ষমা চান। বিচারকদের স্বার্থ রক্ষা না করা, বিচারকদের স্বতন্ত্র বেতন-ভাতা দিতে সরকারকে বাধা দেয়াসহ তার নানান বিতর্কিত কর্মকাণ্ডের অভিযোগে আদালতের বিচারকসহ বিচারবিভাগীয় কর্মকর্তারা তার অপসারণ দাবিতে আন্দোলন করেছিলেন।   গ্রন্থ  কাজী হাবিবুল আউয়ালের প্রকাশিত গ্রন্থের মধ্যে রয়েছে:-   জীবন পাতার জলছাপ, আত্ম-চরিত।  ট্রাজেকটরি অব এ জুডিশিয়াল অফিসার, প্রশাসনে নিজের অভিজ্ঞতার আলোকে।  মেমোরিজ অফ আরলি লাইফ, আত্মজীবনী মূলক।   ব্যক্তিগত জীবন  কাজী হাবিবুল আউয়াল ব্যক্তিগত জীবনে বিবাহিত। তার স্ত্রী সাহানা আক্তার খানম। এই দম্পতির তিন মেয়ে।   আরও দেখুন    হাবিবুল আউয়াল কমিশন   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:চট্টগ্রাম জেলার ব্যক্তি
সৈয়দ রহমাতুর রব ইরতিজা আহসান (২১ জুন ১৯৩৫-১৩ এপ্রিল ২০২০) বাংলাদেশের বরগুনা জেলার বামনা উপজেলার রাজনীতিবীদ ও বরগুনা-২ আসনের সংসদ সদস্য ছিলেন।   জন্ম ও বংশ পরিচয়  সৈয়দ রহমাতুর রব ইরতিজা আহসান ২১ জুন ১৯৩৫ খ্রীষ্টাব্দে ত​ৎকালীন তৎকালীন বেঙ্গল প্রেসিডেন্সির বাকেরগঞ্জ জেলার বরগুনা মহকুমার একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেছেন, যারা বামনার সৈয়দ খান্দান হিসাবে পরিচিত। তাঁর পরদাদার বাবা সৈয়দ মীর কাদের বখশ ফরিদপুর জেলার মালিদিয়া গাঁওয়ের বাসিন্দা ছিলেন। তাঁর পরদাদা সৈয়দ মীর সরওয়ার জান বৃহত্তর বরিশালের বামনা গাঁওয়ের তালুকদার খান্দানের হোসেনউদ্দীন চৌধুরীর মেয়ে আজিজুন নেসাকে বিয়ে করে অবশেষে রামনা-বামনা তালুকদারীর অধিকারী হন। তদনুসারে মালিদিয়ার সৈয়দ পরিবারের একটি শাখা বামনায় বসবাস শুরু করেন। সৈয়দ রহমাতুর রব ইরতিজা আহসানের দাদার নাম ছিল সৈয়দ আবি মুহম্মদ এবং বাবার নাম ছিল সৈয়দ নজমুল আহসান। জাতীয় সংসদের উপনেতা সৈয়দা সাজেদা চৌধুরী তাঁর দাদার ভাগ্নে সৈয়দ শাহ হামিদ উল্লাহর মেয়ে।  সৈয়দ রহমাতুর রব ইরতিজা আহসানের বড় চাচা সৈয়দ জিয়াউল আহসান ছিলেন যুক্তফ্রন্টের সময় পূর্ববঙ্গ আইনসভার স্পীকার। তাঁর মেজো চাচা সৈয়দ মইনুল আহসান ছিলেন ঢাকা কলেজের ভাইস প্রিন্সিপাল এবং বাংলাদেশ সরকারের সাবেক সচিব শামিম আহসান তাঁর আপন চাচাতো ভাই। তাঁর ছোট চাচা সৈয়দ কামরুল আহসান ছিলেন পাকিস্তানের তৃতীয় জাতীয় পরিষদের সদস্য।   রাজনৈতিক ও কর্মজীবন  সৈয়দ রহমাতুর রব ইরতিজা আহসান ১৯৭১ সালে স্বাধীনতা যুদ্ধ চলাকালীন তিনি বামনা ইউনিয়নের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বরগুনা-২ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির (এনডিপি) প্রার্থী হিসেবে অংশ নিয়ে পরাজিত হয়েছিলেন।   মৃত্যু  ইরতিজা আহসান ১৩ এপ্রিল ২০২০ সালে ঢাকার এপোলো হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০২০-এ মৃত্যু বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:ন্যাশনাল ডেমোক্রেটিক পার্টির রাজনীতিবিদ বিষয়শ্রেণী:বরগুনা জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বামনা উপজেলার ব্যক্তি
জেরম রুসিলিয়ঁ (; জন্ম: ৬ জানুয়ারি ১৯৯৩) হলেন একজন ফরাসি–গুয়াদলুপীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং গুয়াদলুপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১০ সালে, রুসিলিয়ঁ ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৩ সালে গুয়াদলুপের হয়ে আন্তর্জাতিক পর্যায়ে অভিষেক করেছেন; গুয়াদলুপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন জেরম রুসিলিয়ঁ ১৯৯৩ সালের ৬ই জানুয়ারি তারিখে ফ্রান্সের সারসেলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রুসিলিয়ঁ ফ্রান্স অনূর্ধ্ব-১৮ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল গুয়াদলুপ  ২০২৩  ২  ০ সর্বমোট  ২  ০  তথ্যসূত্র  বহিঃসংযোগ                   বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:গুয়াদলুপীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:গুয়াদলুপের আন্তর্জাতিক ফুটবলার বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড় বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:ফরাসি পুরুষ ফুটবলার
দ্বিতীয় গোবিন্দ (৭৭৪–৭৮০ খ্রিষ্টাব্দ) ছিলেন রাষ্ট্রকূট সাম্রাজ্যের একজন সম্রাট। তিনি প্রথম কৃষ্ণের পর সিংহাসনে বসেন।  প্রথম কৃষ্ণের জ্যেষ্ঠ পুত্র দ্বিতীয় গোবিন্দ তার কনিষ্ঠ ভ্রাতা ধ্রুব ধারাবর্ষের হাতে প্রশাসনের ভার ছেড়ে যান। দ্বিতীয় গোবিন্দ বিখ্যাত তার আমোদপ্রমোদের জন্য। এছাড়া তিনি বেঙ্গি আক্রমণ করে পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। সেই সময় প্রথম কৃষ্ণ ছিলেন রাষ্ট্রকূট সম্রাট। এছাড়া দ্বিতীয় গোবিন্দ সম্পর্কে বিশেষ কিছুই জানা যায় না।Reu (1933), p60 সসম্ভবত তার কনিষ্ঠ ভ্রাতা ধ্রুব সামরিক অভিযান চালিয়ে সাম্রাজ্যকে আকারে তিন গুণ বৃদ্ধি করেছিলেন প্রথম কৃষ্ণের শাসনকালেই। পৈঠান তাম্রলিপি থেকে জানা যায়, দ্বিতীয় গোবিন্দ মালওয়া, কাঞ্চী ও বেঙ্গি অঞ্চলে সামরিক অভিযান চালিয়ে এই সব অঞ্চলের উপর রাষ্ট্রকূট কর্তৃত্ব স্থাপনের চেষ্টা করেছিলেন। কিন্তু সমর্থ হননি। ধ্রুব পরবর্তীকালে এই সব অঞ্চলে নিজের কর্তৃত্ব স্থাপন করেন।Reu (1933), p61  পাদটীকা  তথ্যসূত্র  বহিঃসংযোগ  History of Karnataka, Mr. Arthikaje   বিষয়শ্রেণী:৭৮০-এ মৃত্যু বিষয়শ্রেণী:হিন্দু রাজশাসক বিষয়শ্রেণী:রাষ্ট্রকূট রাজবংশ
ভিনসেঞ্জো গাম্বি (মৃত্যু ১৮১৯) ছিলেন ১৯ শতকের ইতালীয় জলদস্যু। তিনি ১৯ শতকের গোড়ার দিকে মেক্সিকো উপসাগরের সবচেয়ে কুখ্যাত ব্যক্তিদের একজন হিসাবে বিবেচিত হন এবং তার মৃত্যুর আগে এক দশকেরও বেশি সময় ধরে উপসাগরে শিপিং অভিযান চালিয়েছিলেন। গাম্বি ছিলেন জিন লাফিটের সাথে যুক্ত বেশ কয়েকটি জলদস্যুদের একজন এবং পরবর্তীতে ডমিনিক ইউ, রেনে বেলুচে এবং অন্য একজন ইতালীয় বংশোদ্ভূত জলদস্যু লুই "নেজ কুপে" চিঘিজোলার সাথে নিউ অরলিন্সের যুদ্ধের সময় তাকে সহায়তা করেছিলেন। Candeloro, Dominic and Joseph Maselli. Images of America: Italians in New Orleans. Charleston, South Carolina: Arcadia Publishing, 2004. (pg. 10)  কারেন মার্কারির ২০০৭ সালের ঐতিহাসিক উপন্যাস স্ট্রেঞ্জলি ওয়ান্ডারফুল: টেল অফ কাউন্ট বালাশাজিতে তিনি সংক্ষিপ্তভাবে উল্লেখ করেছেন।   তথ্যসূত্র    অধিক পঠন   Warren, Harris Gaylord. The Sword Was Their Passport: A History of American Filibustering in the American Revolution. Baton Rouge, Louisiana: Louisiana State University Press, 1943.  বিষয়শ্রেণী:১৮১৯-এ মৃত্যু বিষয়শ্রেণী:১৮১৯-এর অপরাধ বিষয়শ্রেণী:ইতালীয় জলদস্যু বিষয়শ্রেণী:১৯শ শতাব্দীর মার্কিন ব্যক্তি বিষয়শ্রেণী:১৮শ শতাব্দীতে জন্ম বিষয়শ্রেণী:১৯শ শতাব্দীর ইতালীয় ব্যক্তি বিষয়শ্রেণী:শিরশ্ছেদে মৃত্যু বিষয়শ্রেণী:বিদেশে খুন হওয়া মার্কিন ব্যক্তি
আবদুল জব্বার (১৯৪৫-১৯৯২) ছিলেন বাংলাদেশ আওয়ামী লীগের রাজনীতিবিদ, ভাষাসৈনিক, মুক্তিযুদ্ধের সংগঠক এবং সিলেট-১৩ আসনের সাবেক সংসদ সদস্য। ভাষা আন্দোলন ও মুক্তিযুদ্ধে অবদানের জন্য বাংলাদেশ সরকারে তাকে ২০২০ সালে মরনোত্তর মুক্তিযুদ্ধে একুশে পদক প্রদান করে।  জন্ম ও পারিবারিক জীবন  আবদুল জব্বার ১৯৪৫ সালে সিলেটের মৌলভীবাজারের কুলাউড়ায় জন্মগ্রহণ করেন। তার ছেলে প্রধানমন্ত্রীর প্রটোকল অফিসার আবু জাফর রাজু ও কুলাউড়া উপজেলা পরিষদের সাবেক চেয়ারম্যান, কুলাউড়া উপজেলা আওয়ামী লীগের সাধারণ সম্পাদক আসম কামরুল ইসলাম।   রাজনৈতিক ও কর্মজীবন  আব্দুল জব্বার ১৯৬২ সালের শিক্ষা আন্দোলন, ১৯৬৬ সালের ছয়দফা, ঊনসত্তরের গণঅভ্যূত্থান, ১৯৭০ সালের নির্বাচন ও ১৯৭১ সালের মুক্তিযুদ্ধের সংঘঠক ও যোদ্ধা। তিনি বঙ্গবন্ধু পরিষদ ও মুক্তিযোদ্ধা সংহতি পরিষদের প্রতিষ্ঠাকালীন কেন্দ্রীয় কমিটির সদস্য, রেডক্রিসেন্ট সোসাইটি এবং ঘাতক দালাল নির্মূল কমিটি, কেন্দ্রীয় কৃষক লীগের সভাপতি ও ১৯৬৪ সালে কুলাউড়া আওয়ামী লীগের প্রতিষ্ঠাতা সাধারণ সম্পাদক। বঙ্গবন্ধুকে স্বপরিবারে হত্যার প্রতিবাদ করায় ১৯৭৭ সালে ১১মাস আব্দুল জব্বার।   মৃত্যু  আব্দুল জব্বার ২৮ আগস্ট ১৯৯২ হৃদরোগে আক্রান্ত হয়ে ৪৭ বছর বয়সে মৃত্যুবরণ করেন।   আরও দেখুন    একুশে পদক বিজয়ীদের তালিকা (২০২০–২৯)   তথ্যসূত্র    বহিঃসংযোগ    একুশে পদকপ্রাপ্ত সুধীবৃন্দ ও প্রতিষ্ঠান -সংস্কৃতি বিষয়ক মন্ত্রণালয়  বিষয়শ্রেণী:১৯৪৫-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২০২০-এ একুশে পদক বিজয়ী বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:দ্বিতীয় জাতীয় সংসদ সদস্য
থাম্ব|400px থাম্ব|407x407পিক্সেল|আন্তর্জাতিক আইনের অধীনে সামুদ্রিক অঞ্চল সমুদ্র আইন বলতে সমুদ্র সংক্রান্ত আইনকে বুঝায় অর্থাৎ সামুদ্রিক অঞ্চলে বিভিন্ন দেশসমূহের যে সকল অধিকার বিদ্যমান সে সম্পর্কিত আইনকে সমুদ্র আইন বলে।  সমুদ্র সম্পর্কিত আইন সমূহ বিভিন্ন দেশে সমুদ্র সম্পর্কিত আইন রয়েছে, যেমন বাংলাদেশে ১৯৭৪ সালে সর্বপ্রথম বাংলাদেশের জাতীয় সংসদ কর্তৃক সমুদ্র আইন পাস করা হয় যা আঞ্চলিক পানি ও সামুদ্রিক এলাকা আইন ১৯৭৪ (The Territorial Waters And Meritime Zones Act, 1974) নামে পরিচিত। এছাড়া জাতিসংঘের সমুদ্র আইন বিষয়ক "জাতিসংঘ কনভেনশন"-১৯৮২একটি আন্তর্জাতিক সমুদ্র আইন যা বিশ্বব্যাপি স্বীকৃত।  তথ্যসূত্র  বিষয়শ্রেণী:আইন বিষয়শ্রেণী:সমুদ্র আইন বিষয়শ্রেণী:সীমানা চুক্তি বিষয়শ্রেণী:বাংলাদেশের চুক্তি বিষয়শ্রেণী:কোত দিভোয়ারের চুক্তি বিষয়শ্রেণী:মিশরের চুক্তি বিষয়শ্রেণী:ভারতের চুক্তি বিষয়শ্রেণী:রাশিয়ার চুক্তি বিষয়শ্রেণী:যুক্তরাজ্যের চুক্তি
কোরীয় উপদ্বীপ পূর্ব এশিয়ায় অবস্থিত একটি উপদ্বীপ। এর দক্ষিণাভিমুখ ১,১০০ কিলোমিটার (৬৮৪ মাইল) প্রসারিত যা এশিয়া মহাদেশ হয়ে প্রশান্ত মহাসাগরে মধ্যে, এটি পূর্বে জাপান সাগর দ্বারা এবং পশ্চিমে হলুদ সাগর দ্বারা বেষ্টিত। এর প্রথম দুটি জলপৃষ্ঠ কোরীয় প্রণালী কর্তৃক সংযোগক্রিত।  দ্বিতীয় বিশ্বযুদ্ধ শেষ হওয়ার আগে পর্যন্ত কোরীয় উপদ্বীপ একই সাধারণ রাজনৈতিক আদর্শে প্রতিষ্ঠিত ছিল। কিন্তু ১৯৫৩ সালে যুদ্ধবিরতি চুক্তি স্বাক্ষরের মাধ্যমে কোরীয় যুদ্ধ শেষ হওয়ার পরে উত্তর ও দক্ষিণে দুটি নতুন রাষ্ট্র প্রতিষ্ঠিত হয়। উত্তরে গণতান্ত্রিক গণপ্রজাতন্ত্রী কোরিয়া ও দক্ষিণে কোরিয়া প্রজান্ত্র প্রতিষ্ঠিত হয়।     এই উপদ্বীপটির উত্তরে অর্থাৎ উত্তর কোরিয়ার সাথে চীন ও রাশিয়ার সাথে সীমান্ত রয়েছে। দুই রাষ্ট্র মিলিয়ে কোরীয় উপদ্বীপের মোট আয়তন ২,২০,৮৪৭ বর্গ কিলোমিটার (৮৫,২৭০ বর্গ মাইল)। কোরীয় উপদ্বীপটি উত্তর কোরিয়ায় চেসোন পান্ডো (; হাঞ্জা: 朝鮮半島) ও দক্ষিণ কোরিয়ায় হান বান্ডো (; হাঞ্জা: 韓半島) নামে পরিচিত।   চিত্র সম্ভার    আরও দেখুন    কোরিয়া  কোরীয় যুদ্ধ   উত্তর কোরিয়া   দক্ষিণ কোরিয়া   তথ্যসূত্র    বহিঃসংযোগ   •	 Location of The Korean Peninsula — কোরিয়ার অফিশিয়াল ট্যুরিজম গাইড ওয়েবসাইট  বিষয়শ্রেণী:উপদ্বীপ বিষয়শ্রেণী:কোরিয়া বিষয়শ্রেণী:পূর্ব এশিয়া
হিন্দাউন () ভারতের রাজস্থান রাজ্যের কারৌলি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৫ মিটার (৭৭০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হিন্দাউন শহরের জনসংখ্যা হল ৮৪,৭৮৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে হিন্দাউন এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
রূপগঞ্জ টাইগার্স ক্রিকেট ক্লাব একটি দল যারা ঢাকা প্রিমিয়ার ডিভিশন ক্রিকেট লিগে (ডিপিএল) লিস্ট এ ক্রিকেট খেলে। পূর্ব ঢাকার রূপগঞ্জের নামে তাদের নামকরণ করা হয়েছে, এবং গাজী গ্রুপ অফ কোম্পানি দ্বারা স্পনসর করা হয়েছে, যা ডিপিএল দল গাজী টায়ারস ক্রিকেট একাডেমি এবং গাজী গ্রুপ ক্রিকেটার্সকেও স্পনসর করে।  রূপগঞ্জ টাইগার্স সিটি ক্লাবের সাথে ২০২১–২২ টুর্নামেন্টের  জন্য প্রথমবারের মতো লিস্ট এ মর্যাদায় উন্নীত হয়েছিল। তারা ১৫ মার্চ ২০২২ তারিখে আবাহনী লিমিটেডের বিপক্ষে তাদের প্রথম ম্যাচ খেলে সাত উইকেটে জয়লাভ করে।  লিস্ট এ রেকর্ড  ২০২১-২২: ১৫টি ম্যাচ, ৬টি জয়, পঞ্চম স্থান  2022-23: ১১টি ম্যাচ, ৪টি জয়, সপ্তম স্থানে  রেকর্ড ২০২১-২২ সালে রূপগঞ্জ টাইগারদের সর্বোচ্চ লিস্ট এ স্কোর হল জাকির হাসান দ্বারা ১২৪, এবং ২০২২ সালে আলাউদ্দিন বাবু এর সেরা বোলিং ফিগার হল ৩৫ রানে ৫ উইকেট। তথ্যসূত্র    বহিঃসংযোগ   বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
অ্যালো গুগল দ্বারা নির্মিত একটি তাৎক্ষণিক বার্তা প্রেরক, মোবাইল অ্যাপ্লিকেশন। ১৮ মে, ২০১৬তে এটি গুগল,আই/ও এ ঘোষণা করা হয়েছিল,  এবং চালু করা হয় সেপ্টেম্বর ২১, ২০১৬সালে। এই অ্যাপ্লিকেশনটি এনড্রয়েড (অপারেটিং সিস্টেম), এবং আইওএস এ উপলব্ধ।   ইতিহাস  অ্যালো ১৮ মে, ২০১৬ সালে গুগল,আই/ও এ ঘোষণা করা হয়। এই সময় গুগল ঘোষণা করে অ্যালো ২০১৬ সালের গ্রীষ্মকালে চালু হবে    বৈশিষ্ট্যসমূহ  অ্যালো, ফোন নম্বরেের উপর ভিত্তি করে তৈরী।   স্মার্ট উত্তর  অ্যালো এর চটপটে(স্মার্ট) উত্তর ফাংশন, গুগলের মেশিন প্রশিক্ষণ প্রযুক্তি ব্যবহার করে সর্বশেষ বার্তার জন্য একটি উত্তর সুপারিশ করে, যেটি বেশ কয়েকটি উদাহরণ থেকে বেছে নেওয়া যায়। স্মার্ট উত্তরের আরো একটি বৈশিষ্ট্য হল এটি ব্যবহারকারীকে পাঠানো চিত্রগুলি বিশ্লেষণ করে এবং সেই অনুসারে প্রতিক্রিয়া সুপারিশ করে। গুগলের ইনবক্স অ্যাপ্লিকেশনে অনুরূপ স্মার্ট উত্তর বৈশিষ্ট্য দেখা যায়। সময়ের সাথে মানানসই পরামর্শ প্রদানের জন্য এটা ক্রমাগত ব্যবহারকারীর আচরণ থেকে শেখে।   অজ্ঞাত মোড  অজ্ঞাত মোড একটি ঐচ্ছিক মোড যাতে, চ্যাটেের মেয়াদ উত্তীর্ণ, ব্যক্তিগত সূচনাসমূহ, এবং এন্ড-থেকে-এন্ড সঙ্কেতায়ন (এনক্রিপশন) ব্যবহৃত হয়। এনক্রিপশনটি 'ওপেন হুইস্পার সিস্টেম' সংকেত প্রোটোকল ব্যবহার করে যেটি সংকেত অ্যাপ্লিকেশনে পুর্বেই ব্যবহৃত হয়েছে।   "ফিস্ ফিস্ চিৎকার"  "ফিস্ ফিস্ থেকে চিৎকার" স্লাইডার দ্বারা চ্যাটের অক্ষরের মাপ/সাইজ বৃদ্ধি বা হ্রাস করে করে অভিব্যক্তির তীব্রতা বোঝান যায়।   গুগল সহকারী  এটি একটি অন্যতম চলতি অ্যাপস যেটি একটি কথোপকথন সম্বন্ধীয় ভার্চুয়াল সহকারী গুগল সহকারীকে সমর্থন করে।   রিসেপশন    ঐচ্ছিক এনক্রিপশন  এন্ড-টু-এন্ড এনক্রিপশন ঐচ্ছিক থাকার জন্য, নিরাপত্তা বিশেষজ্ঞ এবং গোপনীয়তা সমর্থনকারীর দ্বারা গুগল অ্যালো সমালোচিত হয়, যাতে তারা যুক্তি দেন যে অ্যাপ্লিকেশনটি সরকারি নজরদারিতে উন্মুক্ত ছেড়ে দেওয়া হচ্ছে। এডওয়ার্ড স্নোডেন, অন্যায়েের প্রতিবাদী, গোপন তথ্য ফাঁসকারী এবং সাবেক সি আই এর সদস্য, টুইটারে, অ্যাপ্লিকেশনটির সমালোচনা করে বলেন, "নতুন #অ্যালো চ্যাট অ্যাপ্লিকেশনের মধ্যে ডিফল্টরূপে এন্ড-টু-এন্ড এনক্রিপশন বন্ধ রাখার, গুগলের সিদ্ধান্তটি বিপদজনক আর অনিরাপদ"। থাই ডুওং, গুগলের পণ্য নিরাপত্তা দলের একজন সহ-প্রধান, একটি ব্যক্তিগত ব্লগ পোস্টে প্রকাশ করেন যে তিনি একটি অতিরিক্ত সেটিংএ জোর দেবেন যাতে ব্যবহারকারীদের সব সময় এনক্রিপশন চালু থাকবে, কিন্তু তিনি পরে বক্তব্য প্রত্যাহার করেন   বার্তা ধারণ  যখন অ্যালো প্রথম চালু করা হয়, এর ডেভেলপারগণ শুধুমাত্র অজ্ঞাত ব্যবহারকারীর বার্তাগুলি ক্ষণকাল সংরক্ষণকরনের বিষয়ে কথা বলেছিলেন — যথা যে বার্তা তাদের গন্তব্যে বিতরণ করা হয়েছে অর্থাৎ পৌঁছে গেছে, সেগুলিকে গুগল এর সার্ভারের থেকে মুছে ফেলা হবে। প্রবর্তন এর সময়, গুগল প্রকাশ করে যে, অ্যালোর অন্তর্গত ''স্মার্ট উত্তর" বৈশিষ্ট্যটি উন্নত করার জন্য তারা এর পরিবর্তে সমস্ত পরিচিত ব্যবহারকারী বার্তাগুলিও অনির্দিষ্ট সময়ের জন্য রাখবে (ব্যবহারকারী সক্রিয়ভাবে তাদের মুছে ফেলা পর্যন্ত )। ভার্জের রাসেল ব্রান্ডম মন্তব্য করেছেন যে "সিদ্ধান্তটি অ্যালো বার্তাগুলি আইন প্রয়োগকারীদের উপলব্ধ করানর জন্য উল্লেখযোগ্য ফলপ্রদ হবে। সাধারণভাবে, এখন অ্যালোর সকল বার্তা, আইনসম্মত পরোয়ানা অনুরোধে জিমেইল এবং হ্যাঙ্গাউটের বার্তা তথ্যের মতই উপলব্ধ হবে।"   তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:গুগল সফটওয়্যার বিষয়শ্রেণী:আইওএস সফটওয়্যার বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:২০১৬-এর সফটওয়্যার বিষয়শ্রেণী:বন্ধ হওয়া গুগল সফটওয়্যার
ব্যবহার  {{সংযুক্ত অবদানকারী | checked = {{u|উদাহরণ}} কর্তৃক ৩১-১২-২০১৬ তারিখে | User1 = WikiWriter2458 | U1-EH = yes | U1-declared = yes |U1-otherlinks = |U1-banned = | User2 = John Smith | U2-EH = no | U2-declared = no |U2-otherlinks = |U2-banned = | User3 = Janet Doe | U3-EH = yes | U3-declared = yes |U3-otherlinks = |U3-banned = yes | User4 = xx | U4-EH = yes | U4-declared = no |U4-otherlinks = |U4-banned = }}   আরও দেখুন